Αναγνώριση Προτύπων

**Αναγνώριση Προτύπων**
 Κατηγορία
 Διδάσκων/-οντες
 Σελίδα Μαθήματος
 Υπολογισμός βαθμού

## Περιγραφή

Το μάθημα έχει ως αντικείμενο την αναγνώριση προτύπων. Χρησιμοποιείται GNU Octave ή MatLab για την εφαρμογή της θεωρίας. Αναφέρθηκε από τον καθηγητή ότι οι εξετάσεις 2019-2020 θα γίνουν με κλειστά βιβλία και σημειώσεις ενώ οι παλαιότερες εξετάσεις πριν την αλλαγή καθηγητή διδασκαλίας του μαθήματος (Άγγελος Πικράκης) γίνονταν με ανοιχτά βιβλία και σημειώσεις.

**ΔΕΝ** εξετάζεται κώδικας Octave/MatLab.

## Ύλη

Για την εξεταστική ακαδημαϊκού έτους 2017-2018 η ύλη είναι η εξής:

1.Αν έχετε προμηθευτεί το βιβλίο «Εισαγωγή στην Αναγνώριση Προτύπων με MATLAB»: Κεφ. 1, 2 (πλην 2.4, 2.5, 2.6, 2.7), 3.1, 3.2, 4.1, 4.2, 4.3, 5, 6, 7.1, 7.2, 7.3, 7.4, 7.5 (πλην σελ. 220-244), 7.7 + σημειώσεις/διαφάνειες στο eclass.

2.Αν έχετε προμηθευτεί το βιβλίο «Αναγνώριση Προτύπων»: Κεφ. 1, 2 (πλην 2.5.2, 2.5.3, 2.5.4, 2.7) , 3.1, 3.2, 3.3, 3.4 (πλην 3.4.2), 4.1, 4.2, 4.3, 4.6, 4.9, 4.10, 5.1, 5.2, 6.1, 6.2, 6.7.1, 7.1, 7.2, 8.1, 8.2, 8.3, 8.4, 8.6, 10, 11, 12.1, 12.2, 12.3, 12.4, 12.5, 13.5 + σημειώσεις/διαφάνειες στο eclass.

3.Για τους φοιτητές παλαιοτέρων ετών που δεν προμηθεύθηκαν βιβλίο: αξιοποιήστε τις σημειώσεις που διανέμονται παλαιότερα σε συνδυασμό με τις σημειώσεις/διαφάνειες στο eclass.

## Προαπαιτούμενες γνώσεις

Καμία, αν και βασικές γνώσεις Γραμμικής Άλγεβρας, Στατιστικής και γλώσσας προγραμματισμού με δυνατότητα διαχείρισης γραφικών (προτείνεται GNU Octave/Matlab/Python) βοηθάνε.

## Σημειώσεις και παλιότερα θέματα

* Ιανουάριος 2018
* Σεπτέμβριος 2017
* Ιανουάριος 2017
* Ιανουάριος 2015
* Ιανουάριος 2014
* Ιανουάριος 2013
* Σημειώσεις και Λυμένα Θέματα

## Εκτέλεση παραδειγμάτων κώδικα του βιβλίου

Τα παραδείγματα κώδικα (m-files) του βιβλίου *Εισαγωγή στην Αναγνώριση Προτύπων με MATLAB*, καθώς και οι συναρτήσεις που χρησιμοποιεί, είναι διαθέσιμα στην ιστοσελίδα του εκδοτικού οίκου, εδώ. Tα m-files είναι συμβατά με MATLAB και GNU Octave.

Ακολουθούν οδηγίες για την εκτέλεση των παραδειγμάτων σε GNU Octave, σε Linux:

**1. Εγκατάσταση λογισμικού:**

Πρώτα θα πρέπει να εγκαταστήσουμε το Octave. Το Octave μπορεί να τρέξει και απλά από γραμμή εντολών. Προαιρετικά, μπορούμε να εγκαταστήσουμε και ένα γραφικό περιβάλλον, π.χ. το QtOctave.

`apt-get install octave qtoctave`

Μπορούμε πλέον να εκκινήσουμε το Octave, γράφοντας στην γραμμή εντολών την εντολή `octave`.

**2. Κατέβασμα των m-files:**

Τώρα θα χρειαστούμε τα αρχεία με τον κώδικα που υπάρχει στο βιβλίο, για να μην τον ξαναγράφουμε. Επιλέγουμε την θέση που θέλουμε να τον αποθηκεύσουμε, και γράφουμε στην γραμμή εντολών:

`wget http://booksite.elsevier.com/9780123744869/Book-Software.zip`

Αυτή η εντολή θα κατεβάσει το αρχειο zip με τα αρχεία κώδικα στον τρέχοντα φάκελο. Για να τα αποσυμπιέσουμε, εκτελούμε:

`unzip Book-Software.zip`

Σε περίπτωση που δεν υπάρχει το πακέτο unzip, το εγκαθιστούμε με την εντολή `apt-get install unzip`

**3. Ρύθμιση του Path του Octave:**

Όταν ψάχνει τις συναρτήσεις-βιβλιοθήκες που χρειάζεται, το Octave κοιτάει σε ένα σύνολο τοποθεσιών (φακέλων) του υπολογιστή, το λεγόμενο path. Για να προσθέσουμε σε αυτό την τοποθεσία με τα αρχεία που αποσυμπιέσαμε, ανοίγουμε το Octave, μετακινούμαστε (με γραμμή εντολών - οι εντολές του Linux *cd*, *pwd* και *ls* λειτουργούν και μέσα στο Octave) στον φάκελο που αποσυμπιέσαμε τα αρχεία, και γράφουμε τα εξής στην γραμμή εντολών του Οctave:

`currentPath = pwd` (Αποθηκεύει το μονοπάτι του τρέχοντα φακέλου στην μεταβλητή currentPath)

`recursivePath = genpath(currentPath)` (Αποθηκεύει τα μονοπάτια του τρέχοντα φακέλου και όλων των υποφακέλων στην μεταβλητή recursivePath)

`addpath(recursivePath)` (Προσθέτει όλες τις τοποθεσίες του recursivePath στο path του Octave)

`savepath()` (Αποθηκεύει το παρόν μονοπάτι στο αρχείο *~/.octaverc*, ώστε να μην χρειάζεται να πληκτρολογήσουμε κάθε φορά εκ νέου τα παραπάνω)

Μπορούμε να επιβεβαιώσουμε ότι προστέθηκαν οι φάκελοι στο path, πληκτρολογώντας στο Octave στην εντολή `path()` - εάν υπάρχουν οι φάκελοι με τα αρχεία που κατεβάσαμε, σημαίνει ότι η εισαγωγή έγινε επιτυχώς.

**4. Εκτέλεση των αρχείων:**

Για να εκτελέσουμε κάποιο αρχείο .m, αρκεί να ανοίξουμε το octave, να μετακινηθούμε στον φάκελο με το εν λόγω αρχείο και να πληκτρολογήσουμε το όνομά του (χωρίς την κατάληξη), π.χ. `example131`

## Εργασία

Δίνεται μια εργασία προς το τέλος του εξαμήνου η οποία μπορεί να υλοποιηθέι σε MATLAB/Octave ή Python. Ο καθηγητής συμβουλεύει η υλοιποίηση της να γίνεται σε *Python*. **Χρήσιμες βιβλιοθήκες:**

```
- scikit learn
- pantas
- matplot lib

```

H αποστολή αυτής γίνεται με τρόπο που ορίζει ο καθηγητής λίγες μέρες πριν την καταληκτική ημερομηνία. Η εργασία αυτή, συμμετέχει με 3/10 μονάδες στον τελικό βαθμό (μη προσθετικά), και έχει ισχύ μέχρι και τις εξετάσεις του Σεπτεμβρίου.